**Prilog 2. Projektni zadatak**

Projektni zadatak sastoji se od usluga izrade idejnog rješenja, glavnog i izvedbenog projekta te projekta interijera s troškovnicima za javnu nabavu radova i opreme za izgradnju za gradnju objekta na 4 etaže neto veličine cca 650 m2 koju će koristiti udruga za borbu protiv ovisnosti Ne-ovisnost za pružanje izvan institucijskih usluga organiziranog stanovanja osobama sa problemima ovisnosti.

Projektna ulaganja namijenjena su isključivo pružanju izvan institucijskih socijalnih usluga. Građevina nije namijenjena korištenju u gospodarske svrhe, već će se koristiti za negospodarske djelatnosti.

Navedena usluga obuhvaća:

**1. Izradu idejnog rješenja**

**2. Izradu geodetskog elaborata**

**3. Izradu geomehaničkog elaborata**

**4. Izradu glavnog projekta (arhitektura, fizika zgrade, konstrukcija, elektro projekt, vodovod i odvodnja, strojarstvo, zaštita od požara)**

**5. Izradu izvedbenog projekta sa troškovnicima:**

**- Izvedbeni projekti - arhitektonski, krajobrazni i građevinski: konstrukcija**

**- Troškovnici za sve struke**

 Izrada cjelokupne dokumentacije mora biti sukladno sljedećem:

- pozitivni propisi: Zakon o prostornom uređenju (NN 153/13, 65/17, 114/18, 39/19, 98/19), Zakon o gradnji (NN 153/13, 20/17, 39/19, 125/19), Pravilnik o obveznom sadržaju i opremanju projekata građevina (NN 118/2019) i ostali pozitivni propisi koji uređuju i propisuju djelatnosti obuhvaćene ovim postupkom nabave te koji reguliraju predmet projektiranja, kao i priznatim pravilima struke.

Izrada projektno-tehničke dokumentacije smatra se izvršenom predajom Naručitelju projektno-tehničke dokumentacije u ugovorenom broju i obliku primjeraka, svih sastavnica projektno-tehničke dokumentacije, prethodno potvrđenih od strane Naručitelja.

Projektno-tehnička dokumentacija se predaje Naručitelju u 5 primjerka na papirnom mediju te u jednom primjerku u digitalnom obliku na CD/DVD. Dokumentacija mora biti u formatu \*.pdf, \*.ifc, \*.doc, i \*.xls.